ALERTĂ Florentin Pandele, soțul Gabrielei Firea, candidează la prezidențiale

Primarul orașului Voluntari, Florentin Pandele, a anunțat joi seară, la RTV, că va candida la alegerile prezidențiale de la sfârșitul lui 2019.

Soțul Gabrielei Firea a precizat că va fi o candidatură din postura de independent. El își motivează gestul prin aceea că vrea să trăiască într-o țară liberă și fără teroare. Pandele se consideră pro-european și pro-NATO.

În ultimii doi ani s-a speculat intens despre eventuale ambiții prezidențiale ale Gabrielei Firea, dar în ultimul an aceasta s-a aflat într-un conflict deschis cu Liviu Dragnea. În plus, Firea se confruntă cu critici legate de modul în care a administrat Bucureștiul de când este primar.

Sursa foto: captură video